13 gode grunner

13 gode grunner (original Thirteen Reasons Why) er en ungdomsroman skrevet av Jay Asher fra USA. Boken ble utgitt av RazorBill, en imprint av Penguin Books, i 2007. Den norske utgaven ble utgitt av Schibsted forlag i 2010, oversatt av Nina Aspen.ISBN 978-82-516-3581-3 Romanens paperback-utgave ble nummer én på The New York Times’ bestselgerliste i juli 2011. Boka er også utgitt på norsk med tittelen Tretten grunner.

Boken danner grunnlaget for tv-serien 13 Reasons Why (TV-serie), sendt på Netflix fra 31. mars 2017.

 Handling 
Clay Jensen er student ved en amerikansk high school, som en dag mottar en mystisk pakke i posten. Pakken viser seg å inneholde syv kassettbånd innspilt av Hannah Baker, en klasse-venninne som nylig hadde begått selvmord. Disse båndene hadde også blitt sendt til en rekke andre klassekamerater.

Når Clay lytter til kassettene, oppdager Clay at det er en side av båndene for hver person som Hannah tilskriver grunnene hennes for at hun valgte å begå selvmord. Etter å ha sendt båndene til neste person på listen, vender Clay tilbake til skolen. Der støter han på klassekameraten Skye Miller, som han mistenker også er suicidal.

 Karakterer 
 Hannah Baker. Begår selvmord, og etterlater seg syv kassetter. Disse båndene avslører de tretten personene og hendelsene som hun klandrer for å ha ført til hennes selvmord.
 Clay Jensen. Fortelleren av romanen. Han er gjenstand for den niende kassetten - hvor Hannah presiserer at han alltid var snill mot henne, og at han ikke fortjener å være på listen hennes. Clay var den eneste personen på kassettene som ikke var direkte årsak til Hannahs selvmord.
 Justin Foley. Emnet for både første og tiende bånd. Ett år eldre enn Hannah, han var hennes aller første forelskelse. På den første kassetten klandrer Hannah ham for å ha startet rykter om at Hannah er et ludder, og hun klandrer ham på den tiende kassetten for å la Bryce voldta Jessica.
 Alex Standall. Temaet for det andre båndet. Etter bruddet med Jessica publiserte han en liste over andre studenter som han mente var attraktive, eller ikke. Hannah tror at dette ytterligere forsterket ryktet hennes som ludder.
 Jessica Davis. Emnet for det tredje båndet, og en venn av Hannah før Alex publiserte en liste (over attraktive med-elever) som gjorde slutt på vennskapet deres.
 Tyler Down. Emnet for den fjerde kassetten. En annen tidligere klasse-kamerat av Hannah, som var fotograf for skolens årbok. Tyler forfulgte Hannah, og tok fotografier av henne gjennom soveromsvinduet hennes.
 Courtney Crimsen. Emnet for den femte kassetten, og en bekjent av Hannah.
 Marcus Cooley. Temaet for den sjette kassetten.
 Zach Dempsey. Emnet for den syvende kassetten.
 Ryan Shaver. Emnet for den åttende kassetten. Etter å ha fått tilliten hennes, stjeler Ryan og publiserer et av Hannahs dikt som han publiserer for skole-avisen. Til tross for den anonyme innleveringen, blir Hannah ydmyket.
 Jenny Kurtz. Emnet for den ellevte kassetten.
 Bryce Walker. Temaet for den tolvte kassetten. I løpet av den første festen Hannah deltar på, voldtar Bryce en bevisstløs Jessica.
 Mr. Porter. Emnet for den trettende kassetten, og den siste personen som mottok Hannahs begrunnelse. Han var skolerådgiveren som ikke klarte å redde Hannah fra å begå selvmord.
 Tony, en annen student. Selv om han ikke var med på noen av kassettene, mottar han kopier av dem rett før Hannahs dødsfall. Selv om Tony forsøker å advare Hannahs foreldre, tar Hannah livet av seg.
 Skye Miller. En annen student som heller ikke var navngitt på noen av kassettene. Men Clay mistenker at hun også kan være suicidal.

 Referanser 

 Eksterne lenker 


Kategori:Bøker fra USA
Kategori:Bøker fra 2007